Държавен вестник, бр. 100, 2011 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  100
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № Iз-3147 
от 12 декември 2011 г.
за реда за осъществяване на превантивна 
дейност от органите за пожарна безопасност 
и защита на населението на Министерството 
на вътрешните работи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определя редът 
за осъществяване на превантивна дейност от 
органите за пожарна безопасност и защита 
на населението (ПБЗН) на Министерството 
на вътрешните работи (МВР) при изпълнение 
на задачата за осигуряване на пожарна без-
опасност, спасяване и защита при бедствия. 
Чл. 2. Превантивната дейност се осъ-
ществява от органите за ПБЗН на Главна 
дирекция „Пожарна безопасност и защита 
на населението“ при МВР (ГДПБЗН – МВР) 
съвместно с органите на държавната власт, 
местното самоуправление, юридическите 
лица и гражданите при оказване на експертна 
и методическа помощ. 
Чл. 3.  Превантивната дейност на ГДПБЗН – 
МВР обхваща: 
1. информационно-разяснителна дейност и 
обучение на населението за предотвратяване 
на пожари, формиране на необходимото по-
ведение при пожари, бедствия и извънредни 
ситуации и за прилагане на необходимите 
защитни мерки;
2. участие в разработването на планове, 
свързани със защитата при бедствия;
3. подпомагане на министъра на вътреш-
ните работи при осъществяване на дейността 
по категоризиране на територията на стра-
ната в зависимост от рисковете от бедствия;
4. поддържане на колективни и индиви-
дуални средства за защита, предоставени на 
ГДПБЗН – МВР в съответствие с изисква-
нията на Наредбата за реда за изграждане, 
поддържане и използване на колективните 
средства за защита, приета с Постановление 
№ 60 на Министерския съвет от 2009 г. (ДВ, 
бр. 23 от 2009 г.), и Наредбата за реда за 
създаване, съхраняване, обновяване, поддър-
жане, предоставяне и отчитане запасите от 
индивидуални средства за защита, приета с 
Постановление № 3 на Министерския съвет 
от 2009 г. (обн., ДВ, бр. 5 от 2009 г.; изм., 
бр. 5 от 2010 г. и бр. 7 от 2011 г.); 
5. анализ на информацията, получавана 
в Националния оперативно комуникаци-
онно-информационен център (НОКИЦ) за 
подпомагане на процеса по управление на 
риска от пожари, бедствия и извънредни 
ситуации;
6. предлагане на насоки за развитие на 
обучението и образователните програми по 
защитата от пожари, бедствия и извънредни 
ситуации.
Чл. 4. При осъществяване на превантив-
ната дейност органите за ПБЗН на МВР: 
1. ползват текущата информация за опе-
ративната обстановка в страната и дей-
ността на органите за ПБЗН от Национал-
ния оперативно-комуникационен център и 
областните оперативно-комуникационни 
центрове (ОКИЦ) при ГДПБЗН – МВР, съ-
гласно териториалната и функционалната 
им компетентност; 
2. поддържат връзка с НОКИЦ/ОКИЦ на 
ГДПБЗН – МВР по време на ликвидиране на 
вредните последици от произшествия, про-
веждане на учения в областта на защитата 
при пожари, бедствия и извънредни ситуации, 
при планиране и задействане на механизмите 
за сътрудничество за подпомагане, свързани 
с механизмите за гражданско-аварийното 
планиране и гражданската защита и др.;
3. ползват информационно-статистически 
и аналитични данни в областта на ПБЗН 
за нуждите на редакционно-издателската, 
културно-информационната и разяснител-
ната дейност; 
4. анализират придобитата информация 
в областта на ПБЗН за определяне на на-
соките, планирането и осъществяването на 
превантивна дейност;
5. подпомагат организирането на добро-
волни формирования за предотвратяване 
или овладяване на пожари, бедствия и 
извънредни ситуации и отстраняване на 
последиците от тях;
6. взаимодействат със служителите от 
Специализираната административна дирек-
ция „Пресцентър и връзки с обществеността“ 
на МВР; 
7. проучват международния опит и добри-
те практики, разработват и прилагат нови 
методи, форми и средства за осъществяване 
на превантивната дейност.
Чл. 5. Финансирането на превантивната 
дейност по ПБЗН се извършва целево от бю-
джетите за съответната година на ГДПБЗН –  
МВР, от дарения от страната и чужбина, чрез 
разработване на проекти за кандидатстване 
по оперативни правителствени и обществени 
програми, структурни фондове и други по 
установения ред.